პარკ დე პრენსი

„პარკ დე პრენსი“ (ფრანგ. Parc des Princes — პრინცეფიშ პარკი) — ოკუჩხბურთე სტადიონი პარიზის (საფრანგეთი), ნამუთ ინტირუანს 48,712 მაჯინეს. „პარი სენ-ჟერმენიშ“ ჸუდეშ არენა. 1998 წანაშახ თაშნეშე იკოროცხუდჷ საფრანგეთიშ ნაკორობაშ ჸუდეშ სტადიონო, ვინძო პარიზიშ გოხოლუას, სენ-დენს, სპეციალურო 1998 წანაშ მოსოფელიშ ჩემპიონატიშო „სტად დე ფრანსიქ“ ვეკიგჷნ. „პარკ დე პრენიქ“ ჟირ ფინალს უმენძელჷ ევროპაშ ჩემპიონატიშ ეგიდით: 1960 დო 1984 წანეფიშ ფინალეფი. საკლუბო დონეშა უმენძელჷ სუმ ფინალს ჩემპიონეფიშ ლიგას (1956, 1975-ს დო 1981 წანეფიშ ფინალეფს) დო ჟირს თასეფიშ მაპალუეფიშ თასის (1978-ს დო 1995 ფინალეფს). ოკუჩხბურთეშ მოხ, სტადიონს რეგულარულო იმანჯაფუ სარაგბო მატჩეფი, თინეფს შქას, საფრანგეთიშ ნაკორობაშ კათაფათ ხოლო. რესურსეფი ინტერნეტის ოფიციალური საიტი სტადიონიშ პროფილი — პარკ დე პრენსი Archived 2013-12-14 ვებ-ხასჷლას Wayback Machine. allstadium.org-ის